钦定古今图书集成/历象汇编/岁功典/第027卷 > 解语花〈上元次周美成韵〉 方千里
## 钦定古今图书集成/历象汇编/岁功典/第027卷 > 解语花〈上元次周美成韵〉 方千里

长空淡碧，素魄凝辉，星斗寒相射。凤楼鸳瓦。天风动，
冉冉珮环高下。歌清韵雅。对好景、芳樽满把。花雾浓，
灯火荧煌，笑语烘兰麝。　千斛明珠照夜。况人如图
画，明艳容冶。绣巾香帊。归来路，缓逐杏韀骄马。笙歌
散也。愁万炬、绛莲分谢。更漏残，惊听西楼，吹小梅初
罢。